钦定古今图书集成/明伦汇编/氏族典/第269卷 > 王钦臣
## 钦定古今图书集成/明伦汇编/氏族典/第269卷 > 王钦臣

按《宋史王洙传》：“洙子钦臣，字仲至，清亮有志操，以文
贽欧阳修，修器重之。用荫入官，文彦博荐试学士院，
赐进士及第，历陕西转运副使。元祐初，为工部员外
郎。奉使高丽还，进太仆少卿，迁秘书少监，开封尹，改
集贤殿修撰，知和州，徙饶州，斥提举太平观。徽宗立，
复待制，知成德军，卒。钦臣平生为文至多，所交尽名”
士。性嗜古，藏书数万卷，手自雠正，世称“善本。”